**Θουκυδίδου Ἱστορία: βιβλ. 3, κεφ. 76 - 77**

**Άφιξη Αλκίδα Βρασίδα στην Κέρκυρα**

|  |  |
| --- | --- |
| Τῆς δὲ στάσεως  οὔσης ἐν τούτῳ  τετάρτῃ ἢ πέμπτῃ ἡμέρᾳ  μετὰ τὴν τῶν ἀνδρῶν ἐς τὴν νῆσον διακομιδὴν  αἱ ἐκ τῆς Κυλλήνης Πελοποννησίων νῆες,  ἔφορμοι οὖσαι  μετὰ τὸν ἐκ τῆς Ἰωνίας πλοῦν  παραγίγνονται τρεῖς καὶ πεντήκοντα·  ἦρχε δὲ αὐτῶν Ἀλκίδας, ὅσπερ καὶ πρότερον,  καὶ Βρασίδας αὐτῷ ξύμβουλος ἐπέπλει.  Ὁρμισάμενοι δὲ ἐς Σύβοτα  λιμένα τῆς ἠπείρου  ἅμα ἕῳ  ἐπέπλεον τῇ Κερκύρᾳ.  Oἱ δὲ πολλῷ θορύβῳ  καὶ πεφοβημένοι τά τ᾽ ἐν τῇ πόλει  καὶ τὸν ἐπίπλουν  παρεσκευάζοντό τε ἅμα ἑξήκοντα ναῦς  καὶ τὰς αἰεὶ πληρουμένας  ἐξέπεμπον πρὸς τοὺς ἐναντίους,  παραινούντων Ἀθηναίων  σφᾶς τε ἐᾶσαι πρῶτον ἐκπλεῦσαι  καὶ ὕστερον πάσαις (ταῖς ναυσίν)  ἅμα ἐκείνους ἐπιγενέσθαι.  Ὡς δὲ αὐτοῖς (= Κερκυραίοις) αἱ νῆες  πρὸς τοῖς πολεμίοις  ἦσαν σποράδες,  δύο μὲν εὐθὺς ηὐτομόλησαν,  ἐν ἑτέραις δὲ  ἀλλήλοις οἱ ἐμπλέοντες ἐμάχοντο,  ἦν δὲ οὐδεὶς κόσμος τῶν ποιουμένων.  Ἰδόντες δὲ οἱ Πελοποννήσιοι τὴν ταραχὴν  πρὸς τοὺς Κερκυραίους ἐτάξαντο  εἴκοσι μὲν ναυσὶ  ταῖς δὲ λοιπαῖς  πρὸς τὰς δώδεκα ναῦς τῶν Ἀθηναίων,  ὧν ἦσαν αἱ δύο  Σαλαμινία καὶ Πάραλος. | Ενώ λοιπόν οι εσωτερικές ταραχές της Κέρκυρας  βρίσκονταν σ’ αυτό το σημείο,  την τέταρτη ή πέμπτη μέρα  μετά τη μεταφορά των ολιγαρχικών στο νησί,  τα καράβια των Πελοποννησίων από την Κυλλήνη,  όπου έμεναν αγκυροβολημένα  μετά το ταξίδι τους από την Ιωνία,  Αποτέλεσμα εικόνας για ξενοφώνκατέφθασαν· κι ήταν πενήντα τρία.  Τα διοικούσε ο Αλκίδας, όπως και πρωτύτερα,  κι ο Βρασίδας ταξίδευε μαζί του σα σύμβουλος.  Αφού έριξαν άγκυρα στα Σύβοτα,  το λιμάνι στην αντικρινή στεριά,  την άλλη μέρα μόλις ξημέρωσε  ἔπλεαν ἐναντίον τῆς Κέρκυρας.  Οι Κερκυραίοι σε μεγάλη ταραχή  και φόβο τόσο για όσα είχανε γίνει στην πολιτεία  όσο κι από την άφιξη των καραβιών,  άρχισαν να ετοιμάζουνε αμέσως εξήντα καράβια  και όσα επανδρώνονταν (με τα πληρώματά τους),  τα έστελναν (έξω) ενάντια στον εχθρό,  αν και οι Αθηναίοι τους συμβούλευαν  να τους αφήσουν να πλεύσουν ενάντιά τους πρώτα αυτοί,  **Ετοιμασία για**  **ναυμαχία**  κι ύστερα μ’ όλα τους τα καράβια μαζί  να ἀκολουθήσουν οι Κερκυραίοι.  Καθώς όμως τα Κερκυραϊκά πλοία  μπροστά στον εχθρό  βρέθηκαν διασκορπισμένα,  δύο απ’ αυτά αμέσως αυτομόλησαν προς τον εχθρό,  ενώ μέσα σε μερικά άλλα  πολεμούσαν αναμεταξύ τους όσοι αποτελούσαν το πλήρωμα∙  και δεν υπήρχε καμία τάξη σ’ αυτά που γίνονταν.  Όταν είδαν οι Πελοποννήσιοι την αναστάτωση,  Παρατάχτηκαν εναντίον των Κερκυραίων  με είκοσι πλοία  ενώ με τα υπόλοιπα  (στράφηκαν ενάντια) στα δώδεκα Αττικά,  μεταξύ των οποίων τα δύο ήταν  η Σαλαμινία κι η Πάραλος. |

**Άσκηση δημιουργικής γραφής**

Γράψτε έναν **διάλογο δύο Κερκυραίων δημοκρατικών** την ώρα που βλέπουν την **εμφάνιση του Πελοποννησιακού στόλου.** *(Ποια θα ήταν η ανησυχία τους; Ποιες σκέψεις θα περνούσαν από το μυαλό τους; Ποιες ιδέες για αντίδραση σ’ αυτό που έβλεπαν; Προσπαθήστε να μπείτε στην ψυχολογία τους εκείνη τη στιγμή, χωρίς να ξεχνάτε τον εμφύλιο που μαίνεται στο νησί αυτήν την περίοδο).*